钦定古今图书集成/方舆汇编/职方典/第1185卷 > 《麻城道中二首》袁中道
## 钦定古今图书集成/方舆汇编/职方典/第1185卷 > 《麻城道中二首》袁中道

天雨乍霁云乍拆，马首诸山齐献碧。崒峍突兀何处
峰，淡雅鲜妍可怜色。长途遥遥无止息，北风夜起转
愁绝。马铃一片送残日，乌鸦千点古坟侧。我有新愁
写不得。

又

山骨嶙嶙忽起脊，中间尺馀马蹄迹。只道山石破马
蹄，谁知马蹄能穿石。莫言此石太辛苦，南山石阅北
邙土。石深一寸土无数，马上儿郎方笑语。